Държавен вестник, бр. 71, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  71
(2) Всяко лице, което може да докаже, че 
заявителят е предявил срещу него правата, 
произтичащи от европейската патентна заявка, 
може да получи достъп до досието на заявката 
преди публикуването є и без съгласието на 
заявителя.
(3) Когато е публикувана разделена евро­
пейска заявка или нова европейска патентна 
заявка, подадена съгласно член 61, алинея 1, 
всяко лице може да получи достъп до досието 
на по-ранната заявка преди публикуването є 
и без съгласието на заявителя.
(4) След публикуването на европейската 
патентна заявка до досиетата на заявката и 
на издадения въз основа на нея европейски 
патент може да се предостави достъп при 
поискване и при спазване на ограниченията, 
предвидени в Правилника за прилагане.
(5) Европейското патентно ведомство може 
да съобщи на трети лица или да публикува 
данните, предвидени в Правилника за прила­
гане, и преди публикуването на европейската 
патентна заявка.
Член 129
Периодични издания
Европейското патентно ведомство публи­
кува периодично:
(а) Европейски патентен бюлетин, съдър­
жащ данни, чиято публикация е предвидена 
в конвенцията, Правилника за прилагане или 
е определена от Президента на Европейското 
патентно ведомство;
(б) Официален бюлетин, съдържащ уведом­
ления и информация от общ характер от Пре­
зидента на Европейското патентно ведомство, 
както и информация относно конвенцията и 
нейното прилагане.
Член 130
Обмен на информация
(1) Европейското патентно ведомство и цен­
тралните ведомства по индустриална собстве­
ност на договарящите страни си предоставят 
при поискване всякаква полезна информация 
относно европейски или национални патентни 
заявки и патенти и производството по тях, 
освен ако в конвенцията или в националните 
законодателства е предвидено друго.
(2) Алинея 1 се прилага по отношение на 
предоставянето на информация по силата на 
работни споразумения между Европейското 
патентно ведомство и:
(а) централните ведомства по индустриална 
собственост на други страни;
(б) междуправителствени организации, 
които имат право да издават патенти;
(в) други организации.
(3) Предоставянето на информация съ­
гласно алинеи 1 и 2(а) и (б) не е обект на 
ограниченията, предвидени в член 128. Адми­
нистративният съвет може да реши, че съоб­
щенията съгласно алинея 2(в) не са обект на 
тези ограничения, при условие че съответната 
организация третира предоставената инфор­
мация като поверителна до публикуването на 
европейската патентна заявка.
Член 131
Административно и правно сътрудничество
(1) Европейското патентно ведомство и 
съдилищата или други органи в договарящите 
страни си оказват съдействие при поисква­
не чрез предоставяне на информация или 
осигуряване на достъп до досиета, освен ако 
конвенцията или националните законодател­
ства предвиждат друго. Когато Европейското 
патентно ведомство предоставя на съдилища, 
прокуратури или централни ведомства за 
индустриална собственост достъп до досиета, 
този достъп не е обект на ограниченията по 
член 128.
(2) След като са получили искане за съдей­
ствие от Европейското патентно ведомство, 
съдилищата и другите компетентни органи на 
договарящите страни предприемат от името 
на ведомството и в рамките на компетенциите 
си всички необходими разследвания и други 
правни мерки.
Член 132
Обмен на публикации
(1) Европейското патентно ведомство и 
централните ведомства по индустриална соб­
ственост на договарящите страни си изпращат 
при поискване и за собствена употреба един 
или повече екземпляри от публикациите си 
безплатно.
(2) Европейското патентно ведомство може 
да сключва споразумения за обмен или пре­
доставяне на публикации.
Г л а в а  І І І
ПРЕДСТАВИТЕЛСТВО
Член 133
Общи принципи на представителството
(1) При спазване на разпоредбите в алинея 2 
никое лице не може да бъде принуждавано 
да бъде представлявано от професионален 
представител в производство, установено от 
тази конвенция.
(2) Физически и юридически лица, които 
нямат местожителство или седалище в дадена 
договаряща страна, се представляват от про­
фесионален представител и действат чрез него 
във всички производства, установени от тази 
конвенция, с изключение на подаването на 
европейската патентна заявка; в Правилника 
за прилагане може да се предвидят и други 
изключения.
(3) Физически и юридически лица с мес­
тожителство или седалище в дадена догова­
ряща страна могат да бъдат представлявани в 
производства, установени от тази конвенция, 
от служител, който не е задължително про­
фесионален представител, но който трябва да 
е упълномощен в съответствие с Правилника